Η επίδραση του τρόπου σύνδεσης του εμφυτεύματος με το διαβλεννογόνιο στήριγμα επούλωσης στη διατήρηση του αυχενικού περιεμφυτευματικού οστικού υποστρώματος: Κλινική, ακτινογραφική, μικροβιολογική και:
Creators: name: Μάρκου, Ελένη Ιωάννη
Publisher: name: Aristotle University of Thessaloniki
Year: 2010
Subjects: Αυχενική οστική απορρόφηση
Οδοντικά εμφυτεύματα
Εσωτερικού τύπου σύνδεση
Marginal bone loss
Dental implants
Internal connection

description: Σκοπός της εργασίας αυτής είναι η διερεύνηση της επίδρασης του τρόπου σύνδεσης του εμφυτεύματος με το διαβλεννογόνιο στήριγμα επούλωσης στη διατήρηση του αυχενικού περιεμφυτευματικού οστικού υποστρώματος κατά τη χρονική περίοδο από την τοποθέτηση του εμφυτεύματος μέχρι το σχηματισμό της περιεμφυτευματικής σχισμής. Τοποθετήθηκαν συνολικά 22 εμφυτεύματα σε συστηματικά υγιείς ασθενείς με δείκτη πλάκας ≤20% και δείκτη αιμορραγίας ≤20%. Δημιουργήθηκαν 2 ομάδες, η μία με 10 εμφυτεύματα με επίπεδη εσωτερική σύνδεση κοχλίωσης και η δεύτερη με 12 εμφυτεύματα με εσωτερική σύνδεση κωνικής απόφραξης. Τα εμφυτεύματα τοποθετήθηκαν ισουψώς με τη φατνιακή κορυφή και η αποκάλυψη πραγματοποιήθηκε στους 3 μήνες από την τοποθέτηση, με την ίδια τεχνική και στις δύο ομάδες εμφυτευμάτων. Έξι εβδομάδες μετά την τοποθέτηση της βίδας επούλωσης και το σχηματισμό της περιεμφυτευματικής σχισμής, οι ασθενείς παραπέμθηκαν για την προσθετική εργασία. Η οστική απώλεια ελεγχόταν κλινικά και ακτινογραφικά με τη χρήση της ψηφιακής αφαιρετικής τεχνικής, και ανοσολογικά με τη μελέτη της MMP-8, ενώ έγινε και μικροβιολογικός έλεγχος της αποίκισης των εμφυτευμάτων. Από την τοποθέτηση μέχρι την αποκάλυψη, τα εμφυτεύματα της ομάδας Α εμφάνισαν οστική απώλεια 0.21 ± 0.55mm και τα εμφυτεύματα της ομάδας Β 0.32 ± 0.44mm. Κατά την περίοδο που τα εμφυτεύματα ήταν αποκαλυμμένα στη στοματική κοιλότητα, η ομάδα Α εμφάνισε οστική απορρόφηση 0.27 ± 0.45mm και η ομάδα Β 0.10 ± 0.26mm. Συνολικά, τα εμφυτεύματα της ομάδας Α εμφάνισαν οστική απώλεια 0.46 ± 0.65mm και τα εμφυτεύματα της ομάδας Β 0.43 ± 0.51mm. Μεταξύ των ομάδων δεν παρατηρήθηκαν στατιστικώς σημαντικές διαφορές. Στις 6 εβδομάδες μετά την αποκάλυψη των εμφυτευμάτων το βάθος της περιεμφυτευματικής σχισμής για την ομάδα Α ήταν 2.50 ± 0.85mm και για την ομάδα Β 2.17 ± 0.44mm, χωρίς να διαφέρουν στατιστικώς σημαντικά. Οι συγκεντρώσεις των βακτηριακών πληθυσμών και τα επίπεδα της ΜΜΡ-8 δε διέφεραν στατιστικώς σημαντικά μεταξύ των δύο ομάδων Συμπερασματικά, ο εσωτερικός τύπος σύνδεσης του διαβλεννογόνιου κολοβώματος με το εμφύτευμα, είτε είναι επίπεδη σύνδεση κοχλίωσης είτε κωνικής απόφραξης, προκαλεί ελάχιστη απορρόφηση του αυχενικού περιεμφυτευματικού οστικού υποστρώματος. με βάση ακτινογραφικά και κλινικά δεδομένα. Επίσης, η μικροβιακή αποίκιση των εμφυτευμάτων, η μικροδιείσδυση λόγω του μικροκενού που καταλείπεται μεταξύ εμφυτεύματος και διαβλεννογόνιου κολοβώματος και η ανοσολογική απάντηση του ξενιστή δε φαίνεται να επηρεάζονται από τον τύπο εσωτερικής σύνδεσης.
description: The aim of the study was to investigate how the implant – abutment internal connection type affects the periimplant marginal bone level during the osseointegration period and the formation of the periimplant crevice. A total of twenty-two implants were randomly placed in systematically healthy patients with plaque index ≤20% and bleeding on probing ≤20%. Group A consisted of 10 implants with internal butt joint connection type and group B consisted of 12 implants with internal conical seal connection type. All implants were placed according to a two stage procedure. Bone loss was examined 6 weeks after the second surgery, clinically, radiographically, immunologically and microbiologically. During the osseointegration period, periimplant marginal bone loss was measured 0.21±0.55mm for group A and 0.32±0.44mm for group B. During the 6-week period of the formation of the periimplant crevice, group A lost additionally 0.27±0.45mm and group B 0.10±0.26mm. During the total observation period, marginal bone loss for group A reached 0.46±0.65mm and for group B 0.43±0.51mm, which was not statistically significant. At the 6-week examination, the mean probing depth was 2.5±0.85mm for group A and 2.17±0.44mm for group B, which was not statistically significant. The microbiological and immunological findings did not reveal any statistical significance between the 2 groups. In conclusion, the type of the internal implant – abutment connection results in minimal periimplant marginal bone loss, based on radiographic and clinical findings.